open-index/open-wikipedia-markdown huggingface dataset:
Kruununsiirtomaa

**Kruununsiirtomaa** () oli yksi niistä siirtomaatyypeistä, joihin Britannian imperiumin siirtomaat hallinnollisesti jaoteltiin.

Kruununsiirtomaita hallitsi alkujaan Britannian monarkin, myöhemmin siirtomaaviraston nimittämä kuvernööri. Ensimmäinen kruununsiirtomaan tavoin hallittu siirtomaa, josta tosin ei silloin vielä tätä nimitystä käytetty, oli nykyisin Yhdysvaltoihin kuuluva Virginia, jonka hallinto siirtyi Virginia Companylta monarkille 1624.

Kruununsiirtomaa-nimitystä käytettiin 1800-luvun puoliväliin saakka etupäässä niistä siirtomaista, jotka Britannia oli saanut muita siirtomaavaltoja vastaan käymissään sodissa. Sellaisia olivat esimerkiksi Trinidad ja Brittiläinen Guayana. Tämän jälkeen nimitystä alettiin käyttää lähes kaikista muista siirtomaista paitsi Intiasta sekä Kanadasta, Australiasta ja Uudesta-Seelannista, joissa asui runsaasti Britanniasta muuttaneita siirtolaisia ja joita myöhemmin alettiin nimittää dominioiksi. Myöhemmin kruununsiirtomaista erotettiin omaksi ryhmäkseen protektoraateiksi kutsutut alueet, joissa oli Britannian varuskuntia, mutta joissa alkuperäisväestöllä oli ainakin jonkinasteinen itsehallinto.

Termiä kruununsiirtomaa käytettiin vuoteen 1981 saakka. Tällöin säädetyssä kansalaisuuslaissa annettiin vielä jäljellä olleille siirtomaille, paitsi juuri tuolloin itsenäistyneelle Belizelle, uusi nimitys: Britanniasta riippuvaiset alueet. Alueita oli kuitenkin enää jäljellä vain harvoja, sillä valtaosa oli jo sitä ennen saanut itsenäisyyden. Vuodesta 2002 lähtien alueista on käytetty nimitystä Britannian merentakaiset alueet.

## Kruununsiirtomaiden tyypit

Vuodesta 1918 lähtien kruununsiirtomaat jaettiin kolmeen ryhmään itsehallinnon laajuuden mukaan. Ensimmäisessä ryhmässä, esimerkkeinä Bermuda, Jamaika, Ceylon ja Fidži, hallintoa johti edustajainhuone, jonka jäsenistä osa oli hallitsijan nimittämiä, osa paikallisten asukkaiden valitsemia. Toisissa, kuten Brittiläisessä Hondurasissa, Sierra Leonessa ja Grenadassa oli sen sijaan neuvosto, jonka kaikki jäsenet olivat hallitsijan nimittämiä, joukossa myös paikallisia asukkaita. Kolmantena, pienimpänä ryhmänä olivat kruununsiirtomaat, joilla oli vähiten itsehallintoon liittyviä oikeuksia ja joita Britannian hallitus hallitsi suoraan. Sellaisia olivat esimerkiksi Gibraltar, Saint Helena ja Basutomaa.

## Luettelo

Kruununsiirtomaita ovat olleet seuraavat maat ja alueet:

## Lähteet
Brittiläinen Honduras

**Brittiläinen Honduras** () oli Keski-Amerikassa sijaitsevan alueen nimi sen jälkeen, kun siitä tuli Britannian kruununsiirtomaa vuonna 1862. Vuodesta 1964 se oli itsehallinnollinen siirtomaa. Kesäkuussa 1973 siirtomaan nimi muuttui Belizeksi ja se itsenäistyi kokonaan syyskuussa 1981. Brittiläinen Honduras oli Britannian viimeinen alusmaa Amerikassa. 

## Lähteet

## Aiheesta muualla
20/20

__NOTOC__
**20/20** on The Beach Boysin vuonna 1969 julkaistu albumi. Albumin nimi viittaa siihen, että se oli yhtyeen 20. virallinen albumi mukaan lukien kokoelmat ja livejulkaisut. 20/20 debytoi Yhdysvalloissa Billboard 200 -listan sijalla 68.

Kappaleen "Our Prayer" alkuperäinen raita on nauhoitettu lokakuussa 1966, "Cabinessence" loka-joulukuussa 1966 ja "Bluebirds over the Mountain" syyskuussa 1967. Dennis Wilsonin ”Never Learn Not to Love” oli alun perin Charles Mansonin kappale ”Cease to Exist” pienin lyriikkamuutoksin.

*20/20* on julkaistu albumin *[[Friends (The Beach Boysin albumi)|Friends]]* kanssa yhdellä CD:llä. Julkaisu sisältää myös bonuskappaleita samalta aikakaudelta.

## Kappaleet
# 
# 
# 
# 
# 
# 
# 
# 
# 
# 
# 
# 

## Arvostelut
* Allmusic: 

## Lähteet
Valeikkuna

**Valeikkuna** on maalaamalla tai muulla tavoin seinään tehty oikeaa ikkunaa jäljittelevä umpi-ikkuna. Jotkin vanhemmat arkkitehtuurityylit vaativat etenkin rakennuksen julkisivulta täydellistä esteettistä eheyttä ja symmetriaa. Jos ikkunan paikan kohdalla ulkoseinän sisäpuolella oli esimerkiksi väliseinä tai portaan lepotasanne, ei seinään ollut tarkoituksenmukaista tehdä oikeaa läpinäkyvää ikkunaa, vaan se korvattiin valeikkunalla. Valeikkunoita on tehty myös pelkän koristeellisuuden vuoksi.

## Lähteet
* Nykysuomen sanakirja, WSOY 1951–1961
* Otavan iso tietosanakirja, Otava 1965
Friends

**Friends** voi viitata seuraaviin asioihin:

## Elokuva ja televisio
* Frendit (*Friends*), yhdysvaltalainen komediasarja
* ''Friends'', vuonna 1912 julkaistu yhdysvaltalainen elokuva, jonka ohjasi D. W. Griffith
* ''Friends'', vuonna 1987 julkaistu japanilais-ruotsalainen elokuva, jonka ohjasi Kjell-Åke Andersson
* ''Ystävät'' (*Friends*), vuonna 1971 julkaistu brittiläinen teiniromanssielokuva, jonka musiikin on tehnyt Elton John

## Kirjallisuus
* ''Friends'', 1960-luvulla julkaistu lehti
* ''The Friends'', Arnold Weskerin näytelmä

## Musiikki
;Albumit
* ''Friends'', yhtyeen B'z albumi
* ''Friends'', yhtyeen The Beach Boys albumi, tai sen nimikappale
* ''Friends'', artistin Chick Corea albumi, tai sen nimikappale
* ''Friends'', artistin Dionne Warwick albumi
* ''Friends'', yhtyeen The Easybeats albumi, tai sen nimikappale
* ''Friends'', yhtyeen Shalamar albumi, tai sen nimikappale
* *[[The Friends EP]]*, yhtyeen Ween albumi, tai sen nimikappale
* ''Friends'', vuoden 1971 elokuvan soundtrack Elton Johnilta, tai sen nimikappale
* ''Friends'', Larry Carltonin albumi
* *Friends*, EP yhtyeeltä Testeagles, tai sen nimikappale
* Frendit / Friends, Tiktakin tupla-albumi

;Kappaleet
* "Friends", yhtyeen The Beach Boys kappale
* "Friends", artistin Bette Midler kappale, jonka on levyttänyt myös Buzzy Linhart nimellä "(You Got to Have) Friends"
* "Friends", Jody Watleyn kappale
* "Friends", Joe Satrianin kappale
* "Friends", John Michael Montgomeryn kappale
* "Friends", Led Zeppelinin kappale
* "Friends", Razzy Baileyn kappale
* "Friends", Scooterin kappale
* "Friends!", Nami Tamakin kappale
* ”Friends”, kappale Amii Stewartin albumilta *[[Try Love (Amii Stewartin albumi)|Try Love]]*
* ”Friends”, kappale yhtyeeltä Backyard Babies
* ”Friends”, kappale yhtyeeltä Deadsy
* ”Friends”, kappale yhtyeen Faster Pussycat albumilta *[[Whipped!]]*
* ”Friends”, artistin Michael W. Smith albumilta *[[The Michael W. Smith Project]]*
* ”Friends”, kappale The Policen singlen "Don't Stand So Close to Me" B-puolella
* ”Friends”, kappale artistien Raven-Symoné ja Anneliese Van der Pol albumilta *[[That's So Raven Too!]]*
* ”Friends”, yhtyeen Rebecca kappale, mukana artisti Nokko
* ”Friends”, kappale yhtyeen Tubeway Army albumilta *[[Tubeway Army (albumi)|Tubeway Army]]*
* ”Friends”, kappale yhtyeen Ween albumilta *[[La Cucaracha (albumi)|La Cucaracha]]*
* ”Friends”, yhtyeen Whodini albumilta *[[Escape (Whodinin albumi)|Escape]]*
* ”Friend”, kappale artistilta Ayumi Hamasaki, singlen "Poker Face" B-puolelta

;Esiintyjät
* Friends, ruotsalainen yhtye, joka edusti Ruotsia Eurovision laulukilpailussa vuonna 2001
* Delaney & Bonnie and Friends, yhdysvaltalainen rockyhtye 1970-luvun alussa

## Muita merkityksiä
* Friends Hospital, psykiatrinen sairaala Philadelphiassa Pennsylvaniassa, Yhdysvalloissa
* Friends University, yliopisto Wichitassa Kansasissa, Yhdysvalloissa
* Lego Friends, Lego-tuotesarja

## Katso myös

* Friend
Jantra (joki)

**Jàntra** (myös *Yantra*, *Yŭntra*; , ) on joki Bulgariassa. Sen pituus on 285 kilometriä ja valuma-alueen pinta-ala 7&nbsp;862 neliökilometriä. Toisen lähteen mukaan joen pituus on 222 kilometriä. Jantra on Tonavan sivujoki ja halkoo Veliko Tărnovo- ja Gabrovo-nimisiä kaupunkeja. Jantra saa alkunsa Balkanvuorilla noin 1&nbsp;340 metrin korkeudessa, josta se laskee pohjoiseen yhtyen Bulgarian ja Romanian rajalla virtaavan Tonavaan.

Jàntrassa ja sen sivujoissa elää 64 kalalajia, joista 55 on kotoperäisiä. Ennen 1970-luvun muutoksia kalat vaelsivat laajalti Tonavalta Jàntraan.

## Lähteet

## Aiheesta muualla
Senesalkki

**Senesalkki** oli keskiaikainen virka ja arvonimi. Sana on peräisin frankkilaisen latinan sanasta *siniscalcus*, joka puolestaan pohjautuu germaanisiin sanoihin *sini* (vanhin) ja *skalk* (palvelija). Senesalkki oli yleensä aatelisten tärkeimmän tai johtavan palvelijan arvonimi. Aatelissukujen palveluksessa senesalkki toimi sekä hovimestarina että tilanhoitajana.

Keskiajan Ranskassa senesalkki oli kuninkaallinen oikeusvirkamies, joka vastasi eteläisten maakuntien hallinnollisista asioista.
Myös Temppeliherrain ritarikunta käytti tätä arvonimeä 1100–1300-luvuilla, ja senesalkki olikin temppeliherrain ritarikunnassa toiseksi korkea-arvoisin henkilö.

## Lähteet

## Katso myös
*Major domus
Timo Koponen

**Timo Koponen** (s. 13. tammikuuta 1939) oli Helsingin yliopiston kasvitieteen professori vuosina 1986–2002. Hän on merkittävä sammalten systematiikan tutkija ja tuntija, joka on kuvannut suuren joukon taksoneja ja laajentanut merkittävästi tietoa mm. Kiinan ja Uuden-Guinean biodiversiteetistä. Koponen on myös julkaissut lukuisia artikkeleita mm. kasvitieteen historiasta ja sen eri tutkijoista sekä sammaltutkimuksen menetelmistä.

Koponen valmistui ylioppilaaksi vuonna 1957 ja aloitti samana vuonna kasvitieteen opinnot Helsingin yliopistossa. Hän tutki aluksi Suomen putkilokasveja ja kasvillisuutta, mutta siirtyi pian lehtisammaliin. Väitöskirjansa Mniaceae-heimon sammalista hän julkaisi 1968. Vuonna 1967 hänet nimitettiin kasvimuseon amanuenssiksi ja 1969 itiökasviosaston museonhoitajaksi  sekä samana vuonna kasvitieteen dosentiksi. Hänet nimitettiin Helsingin yliopiston kasvitieteen professoriksi vuonna 1986. Hänen edeltäjänsä virassa oli Jaakko Jalas.

Vuonna 1990 Koponen sai Tieto-Finlandia-palkinnon yhtenä kirjoittajista Markku Löytösen toimittamassa teoksessa *Matka-arkku – suomalaisia tutkimusmatkailijoita*. Hänellä on myös ollut laajalti tieteellisiä luottamustoimia.

Koponen jäi professorin virasta eläkkeelle vuonna 2002. Hänen seuraajakseen nimitettiin Jouko Rikkinen.

## Lähteet
*Helsingin yliopiston opettaja- ja virkamiesluettelo 1918–2000.
*Piippo, Sinikka: Timo Koponen 60 vuotta. Luonnon tutkija 103(1999):1.
Jantra

**Jantra** (tai **Yantra**) voi tarkoittaa ainakin seuraaviin asioita:

*Jantra, Veliko Tarnovon ja Gabrovon halki virtaava joki Bulgariassa
*jantra eli yantra, itäisessä mystiikassa käytetty symboli
*Jantra, kylä Oravan kunnassa Virossa
*FC Yantra, jalkapalloseura Gabrovossa
*Jantra-jooga
*Jantra-tatuointi
A Little Light Music

**A Little Light Music** on Jethro Tullin livealbumi vuodelta 1992. Se nauhoitettiin toukokuussa 1992 samannimisellä kiertueella, jolla pääpaino oli akustisessa ilmaisussa.

## Kappaleet

#"Someday the Sun Won't Shine for You" – 3:59 
#"Living in the Past" – 5:07 
#"Life Is a Long Song" – 3:37 
#"Under Wraps" – 2:30 
#"Rocks on the Road" – 7:04 
#"Nursie" – 2:27 
#"Too Old to Rock And Roll, Too Young to Die" – 4:43 
#"One White Duck" – 3:15 
#"A New Day Yesterday" – 7:33 
#"John Barleycorn" – 6:34 
#"Look into the Sun" – 3:45 
#"The Christmas Song" – 3:46 
#"From a Dead Beat to an Old Greaser" – 3:51 
#"This Is Not Love" – 3:53 
#"Bourée" – 6:06 
#"Pussy Willow" – 3:31 
#"Locomotive Breath" – 5:51

## Muusikot

*Ian Anderson: poikkihuilu, mandoliini, huuliharppu, akustinen kitara, perkussio, laulu 
*Martin Barre: sähkökitara, akustinen kitara 
*Dave Pegg: basso, mandoliini 
*Dave Mattacks: virveli, bassorumpu, hi-hat, symbaali, kellopeli, perkussio, kosketinsoittimet
Jaakko Jalas

**Arvo Jaakko Juhani Jalas** (7. toukokuuta 1920 Hämeenlinnan mlk – 1. joulukuuta 1999 Helsinki) oli suomalainen kasvitieteilijä. Hän oli Helsingin yliopiston kasvitieteen apulaisprofessori vuosina 1961–1971, henkilökohtainen ylimääräinen professori vuosina 1971–1976 ja professori vuosina 1976–1984.

## Ura
Jaakko Jalaksen vanhemmat olivat Helsingin Viikin kartanon tilanhoitaja, agronomi Arvo Jalas ja lääkintöneuvos, kansanedustaja Rakel Jalas (o.s. Hallamaa). Jalas tuli ylioppilaaksi Helsingin Suomalaisesta Yhteiskoulusta vuonna 1938. Hän aloitti kasvitieteen opinnot Helsingin yliopistossa mutta joutui viideksi vuodeksi talvi- ja jatkosotaan. Hän suoritti kandidaatintutkinnon vuonna 1946.

Jalas väitteli tohtoriksi kasvitieteen alalta vuonna 1950. Hän toimi kymmenen vuotta kasvitieteen apulaisprofessorina ja viisi vuotta henkilökohtaisena ylimääräisenä professorina, kunnes hänet nimitettiin vuonna 1976 varsinaiseksi professoriksi Aarno Kalelan jäätyä eläkkeelle. Jalas jäi professorin virasta eläkkeelle vuonna 1984, ja hänen seuraajakseen nimitettiin 1986 Timo Koponen.

Tutkimustyössään Jalas jatkoi edeltäjiensä kasvitaksonomista ja kasvimaantieteellistä perinnettä. Hänen väitöskirjansa käsitteli eräiden harjukasvien levinneisyyshistoriaa, johon liittyi sekä taksonomiaa että ekologiaa ja kasvisosiologiaa. Ajuruohojen suvusta (*Thymus*) tuli pitkäksi ajaksi hänen erityisen kiinnostuksenkohteensa. Hän täsmensi myös useiden muiden kasvisukujen taksonomiaa kasvatuskokein ja kromosomistotutkimuksin. Jalas teki myös merkittävää työtä Euroopan kasvion (*Atlas Florae Europaea*) kirjoittamisessa ja sen Suomen-levinneisyyskartaston laatimisessa. Hän julkaisi myös vähäisempiä kasvimaantieteellisiä ja floristisia kirjoituksia sekä yleistajuisia kirjoja, kuten kolmiosainen *Suuri kasvikirja* ja *100 huonekasvia*.

Jaakko Jalaksen poika on professori Kari Jalas.

## Lähteet
* Helsingin yliopiston opettaja- ja virkamiesluettelo 1918–2000.
* 

### Viitteet

## Aiheesta muualla
*
Finanssivalvonta

**Finanssivalvonta** (lyh. *Fiva*; ) on suomalainen rahoitus- ja vakuutusvalvontaviranomainen, jonka valvottavia ovat muun muassa pankit, vakuutus- ja eläkeyhtiöt sekä muut vakutuusalalla toimivat, sijoituspalveluyritykset, rahastoyhtiöt ja pörssi. Finanssivalvonnan toiminnan tavoitteena finanssimarkkinoiden vakauden edellyttämä luotto-, vakuutus- ja eläkelaitosten ja muiden valvottavien vakaa toiminta sekä vakuutettujen etujen turvaaminen ja yleisen luottamuksen säilyminen finanssimarkkinoiden toimintaan. Lisäksi Finanssivalvonnan tehtäviin kuuluu edistää hyvien menettelytapojen noudattamista finanssimarkkinoilla ja yleisön tietämystä finanssimarkkinoista. Nämä tavoitteet ja tehtävät on kirjattu lakiin Finanssivalvonnasta.

Finanssivalvonta aloitti toimintansa vuoden 2009 alussa, jolloin Vakuutusvalvontaviraston (VVV) ja Rahoitustarkastuksen (Rata) toiminnot yhdistettiin. Syynä toimintojen yhdistämiseen olivat rahoitus- että vakuutustoimintaa suorittavien konsernien kasvanut merkitys, muissa Euroopan maissa tapahtunut viranomaisvalvonnan yhdistäminen sekä Euroopan unionin rahoitus- ja vakuutussäädösten lähentyminen.

Valvonnanalaiset organisaatiot rahoittavat Finanssivalvonnan toiminnasta 95 prosenttia, ja viisi prosenttia rahoituksesta tulee Suomen Pankilta. Finanssivalvonta on päätöksenteossaan itsenäinen, vaikka se toimiikin hallinnollisesti Suomen Pankin yhteydessä. Sen toimipaikka sijaitsee Helsingissä. Henkilöstöä Fivalla on noin 230.

## Hallinto

Finanssivalvonta toimii Suomen Pankin yhteydessä ja valtioneuvostossa sitä koskevat asiat käsittelee valtiovarainministeriö. Sen toiminnan ohjauksesta huolehtii enintään kuusijäseninen johtokunta, joka valitaan kolmeksi vuodeksi kerrallaan. Jäsenien ja varajäsenien tulee olla hyvin perehtyneitä finanssimarkkinoiden toimintaan. Valtiovarainministeriö, sosiaali- ja terveysministeriö sekä Suomen Pankki saavat kukin ehdottaa yhden johtokunnan jäsenen, itse valinnan suorittaa eduskunnan pankkivaltuusto.

Finanssivalvonnan johtaja toimii organisaation päällikkönä. Hänen virkakautensa kestää viisi vuotta, ja hänet nimittää virkaansa eduskunnan pankkivaltuusto. Oikeustieteen tohtori Tero Kurenmaa nimitettiin Finanssivalvonnan johtajan virkaan viisivuotiskaudeksi 15.6.2022 alkaen.
----

## Hallinnolliset seuraamukset
Finanssivalvonta voi määrätä hallinnollisen seuraamuksen eli sanktion. Hallinnollisia seuraamuksia ovat rikemaksu, julkinen varoitus ja seuraamusmaksu. Finanssivalvonta voi myös tehdä tutkintapyynnön poliisille.

Hallinnollisten seuraamusten lisäksi Finanssivalvonta voi käyttää finanssimarkkinoiden valvomiseksi annettuja valvontavaltuuksia, joihin kuuluvat muiden muassa johdon toiminnan määräaikainen rajoittaminen sekä toimiluvan mukaisen toiminnan rajoittaminen.

## Katso myös
* Pankkitarkastusvirasto
* Euroopan arvopaperimarkkinaviranomainen

## Lähteet
* Hallituksen esitys 66/2008
* 
* 

### Viitteet

## Aiheesta muualla
*Finanssivalvonnan sivusto
*Laki Finanssivalvonnasta (878/2008)
The-Dream

**The-Dream** (oikealta nimeltään **Terius Youngdell Nash**, s. 20. syyskuuta 1977 Rockingham, Pohjois-Carolina) on yhdysvaltalainen Grammy-palkittu hip hop- ja R&B-laulaja-lauluntekijä sekä tuottaja. Hän on kirjoittanut muun muassa Rihannan kappaleen "Umbrella" ja hänellä on oma levy-yhtiö Radio Killa Records.

## Ura
### 2007
Alkupuolella 2007 The-Dream tuotti Rihannan "Umbrella"-kappaleen, josta tuli suuri menestys. Saman vuoden lopulla julkaistiin Dreamin debyyttialbumi *[[Love Hate]]*, joka sijoittui Billboard 200 -listan 30. sijalle myyden ensimmäisellä viikolla 59 000 kappaletta. ''Rolling Stone'' -lehti ilmoitti albumin kuitenkin olevan vuoden parhaimpia R&B-albumeita.

### 2009
10. maaliskuuta 2009 julkaistiin Dreamin toinen studioalbumi *[[Love vs. Money]]*. Tämä albumi menestyi paremmin debyyttialbumiin verrattuna ja sijoittui toiselle sijalle Billboard 200 -listalla, myyden ensimmäisellä viikolla 151 000 kappaletta. Toisella viikolla albumi putosi neljännelle sijalle, myyden 56 000 kappaletta. Kolmannella viikolla albumi putosi yhdeksännelle sijalle, myyden 35 967 kappaletta.

### 2010
The-Dream julkaisi kolmannen studioalbuminsa *[[Love King]]* 29. kesäkuuta 2010. Albumin ensimmäinen single "Love King" julkaistiin 16. maaliskuuta 2010. Se sijoittui R&B/Hip-Hop Albums -listan 37. sijalle. "Make Up Bag" -kappale julkaistiin toisen singlenä albumilta se sijoittui samalla listalla sijalle 33. Singlellä vierailee rap-artisti T.I..

## Yksityiselämä
The-Dream avioitui vuonna 2004 R&B-laulaja Nivean kanssa. Heille syntyi tytär maaliskuussa 2005. Dream ja Nivea erosivat vuonna 2007. Vuoden 2009 syyskuussa The-Dream ja laulajatar Christina Milian menivät naimisiin Las Vegasissa, ja heille syntyi keväällä 2010 tytär.

## Diskografia
### Albumit
* *[[Love Hate]]* (2007)
* *[[Love vs. Money]]* (2009)
* *[[Love King]]* (2010)
* *[[The Love, IV: Diary of a Madman]]* (2012)

### Internetalbumit
* *[[1977 (The-Dreamin albumi)|1977]]* (2011) Lataa ilmainen albumi: Radio Killa Records 

### Singlet
* "Shawty Is a 10" (mukana Fabolous) (2007)
* "Falsetto" (2007)
* "I Luv Your Girl" (mukana Young Jeezy) (2008)
* "Rockin' That Thang" (2008)
* "My Love" (mukana Mariah Carey) (2009)
* "Love King" (2010)
* "Make Up Bag" (mukana T.I.) (2010)

## Lähteet

## Aiheesta muualla
* Viralliset sivut
* Radio Killa Records
Copic

**Copic** (コピック) huopakynäsarja, jota on valmistanut vuodesta 1987 japanilainen yhtiö Too. Uudelleen täytettävät, nopeasti kuivuvat huopakynät ovat alkoholipohjaisia ja kaksipäisiä. Monien manga -taiteilijoiden ja kuvittajien käyttämässä sarjassa on satoja eri sävyjä.

## Eri tyypit

Copic–huopakynistä on olemassa erilaisia malleja, joiden ominaisuudet vaihtelevat.
Kaikkien mallien kärjet ovat vaihdettavissa uusiin.

COPIC Ciao:ssa on  kaksi kärkeä (sivellin ja puolileveä) ja 180 sävyä. Kärjet voidaan vaihtaa myös Sketch-kynän kärkiin. Ciao on sarjan edullisin malli.
 
COPIC Sketch:in kaksi kärkeä ovat sivellin ja puolileveä. Sketch-valikoimaan kuuluu 346 sävyä ja tarjolla on myös tyhjiä kyniä itse sekoitettuja sävyjä varten. Sketch toimii COPIC Airbrush kynäruiskussa.
 
COPIC Marker:in vakiokärjet ovat leveä ja kapea joiden lisäksi saatavilla on 7 erilaista lisäkärkeä. Sävyjä on 214. Marker on yhteensopiva Copic Airbrush kynäruiskun kanssa ja valikoimaan kuuluu tyhjiä kyniä omien sävyjen sekoittamista varten.
 
COPIC Wide:n kärki on leveä (21mm) ja sävyjä on 36. Sketch:in ja Marker:in tapaan saatavilla on tyhjiä kyniä itse sekoitettuja sävyjä varten.

## Käyttö

Copicit ovat suosittuja harrastelevien manga-piirtäjien keskuudessa, mutta erityisesti niitä käyttävät monet ammattilais-manga-taiteilijat. Copic-huopakynät soveltuvat hyvin myös ammattimaiseen tuotesuunnitteluun ja kuvittamiseen.

## Lisätuotteet

Copic-huopakynät voi liittää kynäruiskuun (airbrush), jonka avulla voi helposti värittää taustoja sekä laajoja pintoja. 
 
Copic-huopakynien lisäksi on tärkeää hankkia hyvälaatuista paperia, esimerkiksi Copic- tai Schoellershammer- paperia. Kunnollinen tussipaperi säästää kynien terää, eikä ime liikaa mustetta. Myöskään muste ei sotke tai mene paperin lävitse, ja saat väreistäsi tasaiset ja kirkkaat.

Markkinoilla on useita piirustusoppaita jotka keskittyvät mangapiirtämiseen ja erityisesti copic-huopakynien tekniikoihin. Suosittuja oppaita ovat esimerkiksi How to Draw Manga -sarja ja Let’s Draw -kirja.

## Lähteet
*Copicmarker.com
*Tempera.com
Live at Hammersmith ’84

**Live at Hammersmith '84** on Jethro Tullin livealbumi, joka on taltioitu Hammersmith Odeonissa Lontoossa 9. syyskuuta 1984. Alun perin nauhoituksen teki BBC, joka lähetti sen 27. joulukuuta 1984. 

## Kappaleet

#"Locomotive Breath (instrumental)" – 2:36 
#"Hunting Girl" – 4:56 
#"Under Wraps" – 4:30 
#"Later, That Same Evening" – 4:03 
#"Pussy Willow" – 4:44 
#"Living In The Past" – 4:29  
#"Locomotive Breath" – 7:43 
#"Too Old To Rock'N'Roll: Too Young To Die" – 9:08

## Muusikot

*Ian Anderson - huilu, akustinen kitara, laulu 
*Martin Barre - kitara 
*Doane Perry - rummut
*Peter-John Vettese - kosketinsoittimet 
*Dave Pegg - basso
Charlie Haas

**Charlie Haas** (s. 27. maaliskuuta 1972 Houston, Texas) on yhdysvaltalainen showpainija.

Charlie Haas teki World Wrestling Entertainment -debyyttinsä 26. joulukuuta 2002 ja on siitä lähtien paininut WWE:ssä lähes yhtäjaksoisesti. Vuonna 2005 Haasin WWE-sopimus umpeutui ja hän vietti jonkin aikaa itsenäisissä painipromootioissa. WWE tarjosi Haasille kuitenkin vielä samana vuonna uuden sopimuksen, joka päättyi 28. helmikuuta 2010.

Charlie Haas on 188&nbsp;cm pitkä ja painaa 110&nbsp;kg. Hänen lopetusliikkeensä on Haas Of Pain.

## Uran kohokohdat
*Kolminkertainen WWE Tag Team Champion (Shelton Benjaminin kanssa)

## Lähteet
Britney Spearsin diskografia

Tämä artikkeli luettelee **[[Britney Spears]]in** diskografian.

## Albumit
### Studioalbumit

## Kokoelmalevyt

* Greatest Hits: My Prerogative (2004)
* The Singles Collection (2009)
* Oops! I Did It Again – The Best of Britney Spears (2012)
*  (2012)
* The Essential Britney Spears (2013)
* Oops!...I Did It Again (Remixes and B-Sides) (2020)

## Remix-albumit

* B in the Mix: The Remixes (2005)
* B in the Mix: The Remixes Vol. 2 (2011)

## Singlet

### Muita listoille päässeitä kappaleita

## Kiertueet
* …Baby One More Time Tour (1999)
* Crazy 2K Tour (2000)
* Oops!… I Did It Again World Tour (2000)
* Dream Within a Dream Tour (2001–2002)
* The Onyx Hotel Tour (2004)
* The M+M’s Tour (2007)
* The Circus Starring Britney Spears (2008)
* Femme Fatale Tour (2011)

## Lähteet

* 
* 
* 

## Aiheesta muualla

*
Aqualung Live

**Aqualung Live** on Jethro Tullin livealbumi vuodelta 2005, jolla yhtye versioi uudelleen *[[Aqualung]]*-albumin 40:n kutsuvieraan edessä XM-Studiolla Washington D.C.:ssa. Albumin tuotto ohjattiin kodittomien hyväksi.

## Kappaleet

#"Aqualung" (I. Anderson/J. Anderson) – 7:56
#"Cross-Eyed Mary" – 4:34
#"Cheap Day Return" – 1:21
#"Mother Goose" – 5:39
#"Wond'ring Aloud" – 2:00
#"Up To Me" – 3:35
#"My God" – 8:27
#"Hymn 43" – 4:22
#"Slipstream" – 0:59
#"Locomotive Breath" – 5:19
#"Wind-Up" – 6:40
#"Riffs - Another Monkey" – 1:27
#"Recording the Original" – 2:05
#"Choosing My Words with Care" – 1:17
#"Hummmmmm" 43 – 0:35
#"A Different Kettle of Very Different Fish" – 1:02
#"But is it Good?" – 1:42

Kaikki kappaleet Ian Anderson ellei toisin mainita. Kappaleet 12–17 sisältävät yhtyeen keskustelua yleisön kanssa.

## Muusikot

*Ian Anderson – huilu, laulu, akustinen kitara
*Martin Barre – kitara
*Doane Perry – rummut, perkussio
*Andrew Giddings – piano, urut, kosketinsoittimet
*Jonathan Noyce – basso
The Columbia Studio Recordings (1964–1970)

**The Columbia Studio Recordings (1964–1970)** on Simon & Garfunkelin vuonna 2001 julkaistu kokoelmaboksi, joka sisältää kaikki duon viisi yhteistä albumia vuosilta 1964–1970.

## Kappalelista

CD1 - Wednesday Morning, 3 A.M.

# You Can Tell The World - 2:45
# Last Night I Had The Strangest Dream - 2:12
# Bleecker Street - 2:46
# Sparrow - 2:50
# Benedictus - 2:41
# Sounds Of Silence - 3:07
# He Was My Brother - 2:50
# Peggy-O - 2:25
# Go Tell It on the Mountain - 2:07
# The Sun Is Burning - 2:49
# The Times They Are A-Changin' - 2:54
# Wednesday Morning, 3 A.M. - 2:14 

CD2 - Sounds of Silence

# The Sounds of Silence - 3:05
# Leaves That Are Green - 2:22
# Blessed - 3:15
# Kathy's Song - 3:19
# Anji - 2:15
# Richard Cory - 2:56
# A Most Peculiar Man - 2:31
# April Come She Will - 1:50
# We'v e Got A Groovey Thing Goin' - 1:58
# I Am A Rock - 2:52

CD3 - Parsley, Sage, Rosemary & Thyme

# Scarborough Fair/Canticle - 3:08
# Patterns - 2:42
# Cloudy - 2:10 
# Homeward Bound - 2:30
# The Big Bright Green Pleasure Machine - 2:42
# The 59th Street Bridge Song (Feelin' Groovy) - 1:43
# The Dangling Conversation - 2:37
# Flowers Never Bend With The Rainfall - 2:10
# A Simple Desultory Philippic (Or How I Was Robert McNamara'd Into Submission) - 2:12
# For Emily, Whenever I May Find Her - 2:04
# A Poem On The Underground Wall - 1:52
# 7 'Clock News/Silent Night - 2:01

CD4 - Bookends

# Bookends Theme - 0:32
# Save The Life Of My Child - 2:49
# America - 3:36
# Overs - 2:15
# Voices Of Old People - 2:07
# Old Friends - 2:36
# Bookends Theme - 1:20
# Fakin´It - 3:17
# Punky´s Dilemma - 2:13
# Mrs. Robinson - 4:03
# A Hazy Shade Of Winter - 2:17
# At The Zoo - 2:23

CD5 - Bridge Over Troubled Water

# Bridge over Troubled Water - 4:52
# El Condor Pasa (If I Could) - 3'06
# Cecilia - 2:55
# Keep the Customer Satisfied - 2:33
# So Long, Frank Lloyd Wright - 3:41
# The Boxer - 5:08
# Baby Driver - 3:15
# The Only Living Boy in New York - 3:57
# Why Don't You Write Me - 2:45
# Bye Bye Love - 2:55
# Song for the Asking - 1:39
Valeavioliitto

**Valeavioliitto** (tai **kulissiavioliitto**, **lumeavioliitto**, **näennäisavioliitto**, **paperiavioliitto**) tarkoittaa kahden ihmisen välistä avioliittoa, jonka perustana ei ole ihmissuhde, vaan muu syy.

Syitä valeavioliittoon ovat muun muassa homoseksuaalisuuden tai lehtolasten salaaminen tai muut henkilökohtaiset asiat, jotka halutaan salata muilta ihmisiltä. Myös pysyvän oleskeluluvan hankkiminen kohdemaasta kotoisin olevalle valepuolisolle suoritettavaa maksua vastaan voi olla motiivina valeavioliitolle.

Vaikka valeavioliittoa voidaan sanoa huijaukseksi, sen saa solmia laillisesti, koska laissa ei velvoiteta ilmoittamaan suhteen motiiveista tai puolisoiden tosiasiallisesta suhteesta.  Tässä suhteessa eri maiden oikeuskäytännöt vaihtelevat. Viranomaiset voivat esimerkiksi kieltää virallisen vihkimisen puolisoilta, joiden he katsovat pyrkivän valeavioliittoon.

## Lähteet
The BlackSheeps

**The BlackSheeps** on norjalainen popyhtye. Se koostuu neljästä nuoresta, Agnete Christin Johnsenista (laulu, s. 1994), Aleksander Touryguinista (basso, s. 1993), Viktoria Eriksenistä (rummut, s. 1993) ja Emelie Nielsenistä (kitara ja taustalaulu, s. 1993). He asuvat Pohjois-Norjassa, Ruijan Varangissa. He voittivat vuoden 2008 MGP Nordic -kilpailun kappaleellaan *Oro jaska beana*, joka on pohjoissaamea ja tarkoittaa *ole hiljaa koira*. Kaikki yhtyeen jäsenet ovatkin kaksikielisiä. Vuonna 2011 yhtye sijoittui Norjan euroviisukarsintana toimineessa Melodi Grand Prix -laulukilpailussa toiseksi kappaleella *Dance tonight*.

## Jäsenet
* Agnete Johnsen - laulut
* Nikolaj Gloppen  - basso
* Simon Stenvoll Pedersen  – rummut
* Emelie Nilsen  - kitara

### Entiset jäsenet
* Alexander Touryguin - basso
* Viktoria Eriksen - rummut

## Diskografia
### Albumit
* The Blacksheeps (2009)

### Singlet
* Oro jaska, beana (2008)
* Edwin (2009)
* Gold Lion (2009)
* No Milk Today (2009)
* Dance Tonight (2011)

## Lähteet
Live at Montreux 2003

**Live at Montreux 2003** on Jethro Tullin live-cd/dvd, joka on taltioitu Montreux’n jazzfestivaaleilla vuonna 2003. CD ja DVD sisältävät samat kappaleet. 

## Kappaleet
Kaikki kappaleet kirjoittanut Ian Anderson, ellei toisin mainittu.

### CD 1
#
#
#
#
#
#
#
#
#
#
#

### CD 2
#
#
#
#
#
#
#
#

## Kokoonpano
* Ian Anderson – laulu, huilu, akustinen kitara
* Martin Barre – kitara
* Jonathan Noyce – basso
* Andrew Giddings – kosketinsoittimet
* Doane Perry – rummut, perkussio
Joulu Valhallassa

**Joulu Valhallassa** () on tanskalainen seikkailusarja. Sarjassa seikkailevat urheat 12-vuotiaat Sofie ja Jonas. Sarjaa esitettiin Suomessa joulukuun 2008 aikana. Sarja näytettiin uusintana vuonna 2009.

## Juoni

Sofie ja Jonas saavat tietää, että aasajumala Loki aikoo aloittaa ragnarökin. He päättävät lähteä etsimään Lokia, mutta huomaavatkin tehtävän lähes mahdottomaksi. He etsivät metsästä jonkinlaista pääsytietä jumalten valtakuntaan. He löytävät salakäytävän, jota he päättävät käyttää seuraavana aamuna.

Seuraava aamu koittaa. Sofie ja Jonas heräävät aikaisin muiden nukkuessa. He lähtevät salakäytävää pitkin jumalten asuinsijaan, Valhallaan. Matkalla Valhallaan he huomaavat pian, että ilma muuttuu kuumaksi ja kosteaksi. Niinpä he kulkevat eteenpäin ja näkevät linnan. Sofie ja Jonas päättävät lähteä jännityksestä huolimatta tutkimaan linnaa. Myöhemmin linnassa selviää, että Loki on lähtenyt Utgårdiin. Sofie ja Jonas lähtevät takaisin kotiin ja miettivät tilannetta yön yli.

Seuraavana aamuna he pakkaavat evästä mukaan ja lähtevät Utgårdiin. Tove tulee kysymään minne he ovat lähdössä ja lasten kerrottua lupaa että Jonas saa lähteä. Isä Asbjorn ei kuitenkaan päästä Jonasta matkaan. Niinpä Sofien täytyy lähteä yksin ja selvittää, missä Loki on. Sofie lähtee ja päätyy jättien telttaan.
Luettelo Suomen aateliin kuuluneista jääkäreistä

Tämä on **luettelo Suomen aateliin kuuluneista jääkäreistä**.

## Vapaaherrat

**[[von Bonsdorff]]**, vapaaherrallinen suku numero 49
* Gabriel von Bonsdorff, suvun päämies
* Per Adolf von Bonsdorff

**[[Munck (vapaaherrallinen suku)|Munck]]**, vapaaherrallinen suku numero 21
* Ruth Margareta Munck, suvun päämies

**[[Wrede af Elimä]]**, vapaaherrallinen suku numero 2
* Kasper Fabian Wrede

## Aateliset
**[[von Essen]]**, aatelinen suku numero 58
* Carl Didrik von Essen
* Ernst Reinhold von Essen
* Gustaf Robert von Essen
* Torsten Harald von Essen

**[[af Forselles]]**, aatelinen suku numero 143
* Adolf Herbert Alexander af Forselles

**[[Grotenfelt]]**, aatelinen suku numero 76
* Erik Herman Woldemar Grotenfelt

**[[Lagus]]**, aatelinen suku numero 76
* Ernst Ruben Lagus, suvun päämies
* Lars Olof Wilhelm Lagus

**[[Nordenswan]]**, aatelinen suku numero 157
* Carl Lennart Nordensvan
* Oscar Bjarne Hugo Nordenswan
* Otto Nordensvan

**[[Pipping]]**, aatelinen suku numero 207
* Ingevald Pipping

**[[Prytz]]**, aatelinen suku numero 57
* Olof Prytz

**[[Rosenbröijer]]**, aatelinen suku numero 187
* John Rosenbröijer

**[[Snellman]]**, aatelinen suku numero 241
* Johan (Jussi) Wilhelm Snellman, suvun päämies
* Aarne Snellman

**[[Standertskjöld]]**, aatelinen suku numero 158
* Berndt Edvard Wilhelm Standertskjöld

**[[Svinhufvud af Qvalstad]]**, aatelinen suku numero 7
* Gustaf Alku Svinhufvud 
* Rafael Armand Sigismund Svinhufvud

**[[Wahren]]**, aatelinen suku numero 261
* Åke Gustaf Wahren, suvun päämies
* Håkan August Wahren
* Pehr-Axel Wahren

**[[von Wright]]**, aatelinen suku numero 149
* Gunnar von Wright
* Sven von Wright

**[[Örn]]**, aatelinen suku numero 253
* Guy Engelbert Adrian Örn, suvun päämies

## Lähteet
* Suomen Aateliskalenteri 1956
* Suomen Ritarihuone - Suvut ja vaakunat  

### Viitteet
Porraskoski

**Porraskoski** on kylä ja samanniminen koski Hämeenlinnassa. Ennen kuntaliitosta Porraskoski kuului Lammin kuntaan.

Porraskosken kylät ovat muodostuneet Kuohi- ja Nerosjärven alueille. Tätä reittiä ovat käyttäneet jo eränkävijät aikojen alussa. Siitä todisteena on Porraskoskelta löytynyt kivikirves. Myöhemmin reittiä on käytetty mm. puun uittoon. Maatalous ja puun uitto ovat olleet merkittäviä tulonlähteitä kyläläisille. Nykyään reittiä käytetään enimmäkseen melontaan, esimerkiksi Suomi Meloo -tapahtumassa. 

Porraskosken ensimmäinen saha perustettiin jo 1700-luvulla. Lammin kunta rakennutti koskeen sähkölaitoksen, joka valmistui vuonna 1921. Samana vuonna valaistiin Lammin kirkko ensi kertaa sähkövalolla. Yöllä  15. – 16. marraskuuta 1924 vesi mursi osan Porraskosken sähkölaitoksen padosta niin että padon alapuolella ollut sahalaitos tuhoutui. Vahingot nousivat satoihintuhansiin markkoihin ja koko Lammin pitäjä jäi ilman sähköä.

Porraskoskella on paljon puhtaita vesistöja, ja niiden ympärillä on paljon toimintaa. Kylässä on ollut myös useita täyshoitoloita. Porraskosken kesäasutus alkoi lisääntyä 1960-luvulla, ja nykyäänkin siellä on paljon kesämökkejä. 

Porraskoskesta on kirjoitettu kyläkirja, jonka painos oli 500 kappaletta.

## Katso myös
* Jatkosodan aikana Porraskoskella oleskelleet juutalaiset

## Lähteet

*
Kivikyyhkyt

**Kivikyyhkyt** (*Petrophassa*) on kyyhkyjen heimoon kuuluva lintusuku.

## Kivikyyhkyihin (''Petrophassa'') kuuluvia lajeja
* Ruskokivikyyhky (*Petrophassa rufipennis*)
* Suomukivikyyhky (*Petrophassa albipennis*)

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006) 
*ITIS: Petrophassa
Parhaan elokuvan Jussi

**Parhaan elokuvan Jussi** on yksi Jussi-palkinnoista, joita Filmiaura ry. jakaa vuosittain suomalaisille elokuville. 

## Voittajat ja ehdokkaat

## Lähteet
*
Konstruktivismi (matematiikka)

**Konstruktivismi** on matematiikan filosofian suuntaus, jonka mukaan matemaattisen entiteetin olemassaolon todistamiseksi se on välttämättä ensin löydettävä (tai ”konstruoitava”).

Konstruktivismi sekoitetaan usein intuitionismiin, mutta intuitionismi on itse asiassa vain yksi konstruktivismin muoto. Kuten intuitionismi, konstruktivismi katsoo, että matematiikkaan tulee hyväksyä vain sellaiset matemaattiset entiteetit, jotka voidaan eksplisiittisesti konstruoida tietyssä mielessä. Matematiikka ei ole merkityksettömillä symboleilla pelattua peliä, vaan koskee entiteettejä, jotka voimme luoda suoraan mentaalisen toiminnan kautta. Intuitionismin mukaan matematiikka kuitenkin perustuu intuitioon ja on siksi välttämättä subjektiivista. Konstruktivismi ei jaa tätä näkemystä, ja siksi sen mukaan matematiikka on objektiivista.

Konstruktivistinen matematiikka hyödyntää intuitionistista logiikkaa.

## Konstruktivistisen matematiikan osa-alueita

* Konstruktivistinen logiikka
* Konstruktivistinen tyyppiteoria
* Konstruktivistinen analyysi

## Konstruktivisteja

* Errett Bishop
* L. E. J. Brouwer
* Arend Heyting
* Saul Kripke
* Leopold Kronecker
* Paul Lorenzen
* A. A. Markov

## Katso myös

* Intuitionismi

## Kirjallisuutta

* Feferman, Solomon: *[http://math.stanford.edu/~feferman/papers/relationships.pdf Relationships between Constructive, Predicative and Classical Systems of Analysis]*, 1997.
* Troelstra, A. S.: "A History of Constructivism in the 20th Century", University of Amsterdam, ITLI Prepublication Series ML-91-05, 1991.

## Aiheesta muualla

*
Richard Speck

**Richard Benjamin Speck** (6. joulukuuta 1941 – 5. joulukuuta 1991) oli yhdysvaltalainen joukkomurhaaja, joka tappoi kahdeksan sairaanhoitajaopiskelijaa Chicagossa 14. heinäkuuta 1966.

## Nuoruus
Speck syntyi uskonnolliseen suurperheeseen Kirkwoodissa Illinoisissa. Hän oli kuusivuotias, kun hänen isänsä kuoli. Hänen äitinsä meni uudelleen naimisiin, ja hän joutui usein isäpuolensa pahoinpitelemäksi. Hän ajautui jo nuorena rikolliseksi.

Speck meni naimisiin marraskuussa 1962, ja hänelle syntyi pian tytär. Vuonna 1963 Speck joutui vankilaan varkaudesta ja petoksesta. Vapauduttuaan hän syyllistyi vain neljä viikkoa myöhemmin pahoinpitelyyn ja sai 16 kuukauden vankilatuomion. Päästyään taas vapaaksi Speck joutui epäillyksi 65-vuotiaan naisen raiskaamisesta ja ryöstämisestä sekä paikallisen tarjoilijan taposta. Näistä rikoksista ei häntä vastaan kuitenkaan nostettu syytettä.

## Joukkomurha
Heinäkuun 13. päivän iltana 1966 Speck tunkeutui chicagolaiseen taloon, jossa asui läheisessä sairaalassa työskenteleviä sairaanhoito-opiskelijoita. Hän ryösti ja sitoi paikalla olleet opiskelijat. Speck kidutti ja raiskasi uhrinsa. Hän puukotti tai kuristi kuoliaaksi kaikkiaan kahdeksan naista. Ainoastaan Speckille oven avannut Corazon Amurao jäi henkiin hänen onnistuttua piiloutumaan sängyn alle Speckin ollessa toisessa huoneessa. Speck poistui talosta muutaman tunnin kuluttua mukanaan ryöstämänsä rahat. Amurao hälytti poliisin, ja hänen antamien tuntomerkkien perusteella Speck etsintäkuulutettiin.

Pakoillessaan Speck yritti itsemurhaa, mutta muutti viime hetkellä mielensä ja hälytti apua. Sairaalassa hänet tunnistettiin ja pidätettiin. Speckin oikeudenkäynti alkoi 3. huhtikuuta 1967. Se kesti 12 päivää, ja valamiehistö totesi hänet syylliseksi alle tunnissa. Speck tuomittiin kuolemaan, mutta vuonna 1972 se muutettiin 400–1 200 vuoden vankeudeksi, kun Yhdysvaltain korkein oikeus päätti luopua kuolemantuomiosta.

Speck kuoli vankilassa sydänkohtaukseen joulukuussa 1991, päivää ennen 50. syntymäpäiväänsä. Edes Speckin omaiset eivät halunneet hänen maallisia jäännöksiään huolehtiakseen, joten ne tuhkattiin, ja vain kaksi ihmistä maailmassa tiesi, mihin hänen tuhkansa on siroteltu.

## Lähteet
*
Felipe Reyes

**Felipe Reyes Cabanas** (s. 16. maaliskuuta 1980 Córdoba) on espanjalainen kilpauransa päättänyt koripalloilija, pelipaikaltaan iso laitahyökkääjä tai sentteri.. Reyes edusti pitkään Espanjan ACB-liigassa pelannutta Real Madridia, jonka kapteeni hän myös oli. Espanjan aikuisten maajoukkueessa Reyes voitti kolme olympiamitalia, maailmanmestaruuden vuonna 2006 ja kuusi EM-mitalia joista kolme kultaista.

## Elämä ja ura

Reyes oli madridilaisseura Estudiantesin kasvatti ja pelasi ensimmäiset ACB-ottelunsa seuran edustusjoukkueessa 18-vuotiaana kaudella 1998–1999. Real Madridia hän edusti vuosina 2004–2021.

Espanjan miesten maajoukkueessa Reyes debytoi vuonna 2001 ottelussa Israelia vastaan. Hän saavutti miesten maajoukkueessa kymmenen arvokisamitalia.

Reyesin vanhempi veli Alfonso Reyes on entinen koripalloilija.

Reyes päätti uransa 41-vuotiaana kesällä 2021.

### Joukkuesaavutukset

**Seurajoukkueet**
* Intercontinental Cupin mestaruus 2015
* ULEB Cupin mestaruus 2007
* Euroliigan mestaruus 2015 ja 2017
* Espanjan mestaruus 2005, 2007, 2013, 2015, 2016, 2018 ja 2019
* Espanjan cup-mestaruus 2000, 2012, 2014, 2015, 2016, 2017 ja 2020
* Espanjan supercup- mestaruus 2012, 2013, 2014, 2018, 2019 ja 2020

**Maajoukkue**
* Olympiahopeaa 2008 ja 2012
** Olympiapronssia 2016
* MM-kultaa 2006
* EM-kultaa 2009, 2011 ja 2015
** EM-hopeaa 2003 ja 2007
** EM-pronssia 2001

## Lähteet
* 
* Reyesin esittely Real Madridin sivustolla 
* Reyesin esittely ACB:n sivustolla  

### Viitteet

## Aiheesta muualla
Formalismi (matematiikka)

**Formalismi** on matematiikan filosofian suuntaus, jonka mukaan matemaattisia väittämiä voidaan pitää väittäminä, jotka koskevat tiettyjen merkkijonojen käsittelysääntöjen seuraamuksia. Esimerkiksi ”pelissä” nimeltä Euklidinen geometria (joka koostuu ”aksioomiksi” kutsutuista merkkijonoista sekä ”päättelysäännöistä”, joiden avulla annetuista merkkijonoista voidaan tuottaa uusia merkkijonoja) voidaan todistaa, että Pythagoraan lause pätee (eli voidaan tuottaa merkkijono, joka vastaa Pythagoraan lausetta). Matemaattiset totuudet eivät koske lukuja, joukkoja, kolmioita ja niin edelleen &mdash; eivätkä oikeastaan mitään todella olemassa olevaa.

Toinen formalismin muoto tunnetaan *deduktivismina*. Deduktivismissa Pythagoraan lause ei ole absoluuttinen vaan suhteellinen totuus: *jos* asetat merkkijonojen merkityksen siten, että pelin säännöistä tulee tosia (eli aksioomiksi tulee tosia lauseita ja päättelysäännöt ovat totuuden säilyttäviä), *tällöin* sinun on hyväksyttävä lause, tai paremminkin sille antamasi tulkinnan tulee olla tosi lause. Sama pätee kaikkiin matemaattisiin lauseisiin.

Formalismin ei kuitenkaan tarvitse tarkoittaa, että matematiikassa on kyse vain merkityksettömästä symbolisesta pelistä. Formalisti voi toivoa, että on olemassa joku tulkinta, jolla ”pelin” säännöt pitävät. Monien formalistien mukaan käytetty aksioomajärjestelmä valittaisiin kulloisenkin tieteenalueen ongelman tai matemaattisen ongelman perusteella.

Formalismin varhaisiin kannattajiin kuului David Hilbert, jonka ohjelman oli tarkoitus olla koko matematiikan täydellinen ja konsistentti aksiomatisointi (konsistenttiuden tarkoittaessa sitä, ettei järjestelmästä voida johtaa ristiriitoja). Gödelin epätäydellisyyslause, joka osoitti, ettei mikään riittävän ilmaisuvoimainen aksioomajärjestelmä voi koskaan osoittaa omaa ristiriidattomuuttaan, kuitenkin romutti Hilbertin ohjelman.

## Formalisteja

* Rudolf Carnap
* Haskell Curry
* David Hilbert
* Alfred Tarski

## Aiheesta muualla

* 
*
Timanttikyyhkyt

**Timanttikyyhkyt** (*Geopelia*) on kyyhkyjen heimoon kuuluva lintusuku.

## Timanttikyyhkyihin (''Geopelia'') kuuluvia lajeja
* Indonesianseeprakyyhky (*Geopelia maugei*)
* Kukkujakyyhky (*Geopelia humeralis*)
* Seeprakyyhky (*Geopelia striata*)
* Timanttikyyhky (*Geopelia cuneata*)
* Vaaleaseeprakyyhky (*Geopelia placida*)

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006) 
*ITIS: Geopelia
Iiro Sopanen

**Iiro Aleksanteri Sopanen** (s. 20. syyskuuta 1989 Lahti) on suomalainen jääkiekkoilija. Hän on pelannut uransa pääsääntöisesti laitahyökkääjänä, mutta ajoittain myös puolustajana. Sopanen pelasi kolme SM-liigaottelua Pelicansissa kaudella 2008–2009, mutta on viettänyt uransa sittemmin alemmissa sarjoissa.

## Ura
Sopanen on Kiekkoreippaan kasvatti. Hän oli kaudella 2006–2007 joukkueen B-nuorten paras pistemies ja syöttäjä tehoilla 14+31=45, joilla Sopanen jakoi koko B-nuorten SM-sarjan pistepörssin viidennen sijan Ilveksen Matias Soinnun ja Ässien Matias Peltomäen kanssa. A-junioreissa hän vaihtoi Pelicansin paitaan.

Kaudella 2008–2009 Sopanen debytoi Pelicansin SM-liigajoukkueessa, jossa hän pelasi kauden aikana neljä runkosarjaottelua. Suurimman osan kaudestaan Sopanen pelasi Pelicansin A-nuorissa, joiden paras pistemies, maalintekijä (Topias Rädyn kanssa) ja syöttäjä hän oli tehoilla 15+22=37. Kaudella 2009–2010 Sopanen kärsi loukkaantumisista ja pelasi A-nuorten SM-liigan runkosarjassa vain 11 ottelua. Hän oli pelikunnossa kuitenkin kevään 2010 karsintasarjassa, jossa kuusi ottelua toivat kymmenen osumaa, joilla Sopanen voitti karsintasarjan maalipörssin. Huhtikuussa 2010 hän teki 2+1-vuotisen jatkosopimuksen Pelicansin SM-liigajoukkueen kanssa.

Sopanen vietti kauden 2010–2011 lähinnä lainalla Mestis-joukkue Heinolan Kiekossa, jossa tulokaskausi toi 33 runkosarjaottelussa tehot 10+12=22. Hän pelasi kauden aikana myös yhden ottelun Pelicansin A-nuorissa. Kausi 2011–2012 Sopasella meni suurimmaksi osaksi pilalle loukkaantumisten takia. Hän pelasi syyskaudella Peliitoissa (ent. HeKi) vain 11 ottelua, mutta toipui pelikuntoon taas loppukaudella. Kaudella 2012–2013 Sopanen jatkoi Heinolassa vuoden mittaisella sopimuksella. Hänen kautensa jäi jälleen lyhyeksi loukkaantumisten takia ja Sopanen pelasi vain 11 runkosarjaottelua.

Kaudeksi 2013–2014 Sopanen siirtyi Suomi-sarjajoukkue Kokkolan Hermekseen. Siirtotakarajalla, helmikuussa 2014 hän palasi loppukaudeksi sarjatasoa ylemmäs Mestikseen ja siirtyi Savonlinnan Pallokerhon riveihin. Saman vuoden elokuussa Sopanen kävi try-outilla Peliitoissa, mutta jäätyään ilman sopimusta hän siirtyi kaudeksi 2014–2015 vuoden mittaisella sopimuksella hollolalaiseen III-divisioonajoukkue HC Giantsiin. Sopanen oli nostamassa joukkuetta kauden päätteeksi II-divisioonaan, jossa hän jatkoi pelejään kaudella 2015–2016, kunnes loukkaantumiset päättivät lopulta Sopasen pelaajauran toistaiseksi.

Kaudella 2018-2019 Sopanen palasi jääkiekon pariin siirtymällä 1 vuoden mittaisella sopimuksella III-divisioonassa pelaavaan Hernesaaren Näätiin.

## Muuta
Sopasen isoveli Vili ja pikkuveli Eetu ovat myös pääsarjatason jääkiekkoilijoita. Veljesten isä Jarmo pelasi jääkiekkoa alemmilla sarjatasoilla.

## Tilastot

## Lähteet
*
*

### Viitteet
Fiktionalismi

**Fiktionalismi** on filosofinen oppi, jonka mukaan jotakin tyyppiä olevia väittämiä ei tule ottaa kirjaimellisesti tosina, vaan sen sijaan eräänlaisena hyödyllisenä fiktiona.

Merkittävimpiä fiktionalismin muotoja ovat modaalinen fiktionalismi, jonka mukaan mahdollisuuksia ja välttämättömyyksiä koskevat väittämät ovat pelkkää fiktiota, sekä matemaattinen fiktionalismi, jonka mukaan puhe luvuista ja muista matemaattisista entiteeteistä on pelkkää fiktiota. Lisäksi metaetiikassa tunnetaan vastaava kanta nimeltä moraalinen fiktionalismi.

Fiktionalismissa voidaan katsoa, ettei fiktionaalisina pidettyjen väittämien tarkoituksena ole totuus, vaan jokin muu teorian hyve, kuten yksinkertaisuus.

## Katso myös

* Eliminativismi
* Reduktionismi

## Kirjallisuutta

* Walton, K.: “Fictional Entities”. Teoksessa 
* Yablo, S.: “Go Figure: A Path Through Fictionalism”. Teoksessa 

## Aiheesta muualla

* 
* 
* Nolan, Daniel & Restall, Greg & West, Caroline: Moral Fictionalism
Ludwig Nohl

**Ludwig Nohl** (5. joulukuuta 1831 Iserlohn – 15. joulukuuta 1885 Heidelberg) oli saksalainen musiikkikirjailija.

Nohl opiskeli aluksi lakia, mutta hänestä tuli musiikinopettaja. Hän kirjoitti väitöskirjansa Mozartista vuonna 1860 ja rupesi opettamaan musiikin estetiikkaa.

Nohl muutti Müncheniin, jossa toimi luennoitsijana ja julkaisijana. Hän kirjoitti muun muassa Ludwig van Beethovenin elämäkerran. Vuonna 1872 Nohl palasi Heidelbergiin, jossa hän opetti musiikin historiaa ja estetiikkaa kuolemaansa saakka. Vuonna 1881 hänet palkittiin urastaan professorina.

Nohl julkaisi myös Beethovenin säveltämäksi oletetun Für Elisen nuotit vuonna 1865 löydettyään ne eräästä yksityiskodista. Syksyllä 2009 musiikintutkija ja pianisti Luca Chiantore kuitenkin ilmoitti epäilevänsä, että Nohl olisikin säveltänyt sen itse.

## Kirjoja

* *Der Geist der Tonkunst*, Frankfurt am Main 1861
* *Briefe Beethovens, mit einem Facsimile*, Stuttgart 1865
* *Neue Briefe Beethovens*, Stuttgart 1867
* *Spohr*, Leipzig 1884

## Lähteet
Luppakorvaisuus

**Luppakorvaisuus** on esimerkiksi koirille jalostettu ominaisuus, jossa korvanlehti roikkuu velttona korvakäytävän päällä.

Villieläimillä luppakorvaisuutta ei esiinny. Se haittaa eläimen kuuloa, ja siksipä evoluutio suosii pystykorvaisia eläimiä.
Andrei Markov (jääkiekkoilija)

**Andrei Viktorovitš Markov** (, s. 20. joulukuuta 1978 Voskresensk, Venäjän SFNT, Neuvostoliitto) on venäläis-kanadalainen uransa lopettanut jääkiekkoilija. Hän on pelannut NHL:ssä 990 peliä Montreal Canadiensin paidassa.



## Maajoukkueura
Markov oli mukana Venäjän jääkiekkomaajoukkueessa vuoden 2008 MM-kilpailuissa, joissa joukkue voitti kultaa.

## Tilastot

## Lähteet
* 
*
Gustav Sule

**Gustav Sule** (10. syyskuuta 1910 Tartto &ndash; 3. huhtikuuta 1942 Kotlas, Arkangelin alue) oli virolainen yleisurheilija, joka kilpaili enimmäkseen keihäänheitossa ja korkeushypyssä. Hän voitti pronssia Torinon EM-kisoista 1934 tuloksella 69,31 m. Sule kilpaili myös Berliinin olympialaisissa 1936, mutta ei päässyt finaaliin.

Sule voitti urallaan vuosina 1928–1940 yhdeksän Viron mestaruutta keihäänheitossa ja yhden korkeushypyssä. Vuosina 1931–1938 hän paransi Viron keihäänheiton ennätystä kuusi kertaa (69,54 metristä 75,93 metriin). Hän kuului kahdeksan vuoden ajan maailman kymmenen parhaan keihänheittäjän joukkoon - vuosina 1931 ja 1934 hän oli 2., vuonna 1938 3. sekä vuosina 1932, 1933, 1937 ja 1939 4. maailmanlistalla. Vuoden 1932 Los Angelesin kisoissa hän olisi ollut varteenotettava mitaliehdokas, mutta maailmanpulasta aiheutuneet rahoitusvaikeudet estivät virolaisten urheilijoiden matkustamisen kisoihin. Gustav Sule valittiin vuonna 1934 vuoden virolaiseksi urheilijaksi. Torinon vuoden 1934 EM-kisojen pronssimitalin ja Berliinin vuoden 1936 olympiakisojen jälkeen vuoden 1938 EM-kisoissa Pariisissa hän sijoittui neljänneksi suomalaisten Järvisen, Nikkasen ja Unkarin Várszegin jäjessä tuloksella 70,50 ennen maanmiestään Friedrich Issakia. Kaikkiaan Sule edusti Viroa 21 kertaa.

Gustav Sule opiskeli taloustiedettä Tarton yliopistossa. Valmistumisensa jälkeen hän työskenteli kaupunginpankin työntekijänä - ensin Tartossa, vuodesta 1940 Tallinnassa. Vuonna 1941, kun Virosta oli tullut osa Neuvostoliittoa, hänet kutsuttiin palvelukseen Puna-armeijaan. Hän kuoli keuhkokuumeeseen ja aliravitsemukseen Kotlasissa maailmansodan aikaan huhtikuussa 1942 ollessaan työpataljoonassa.

Gustav Sulen urheilullisen menestyksen muistoksi Virossa on järjestetty *”Gustav Sulen muistokilpailu”* vuodesta 1958 lähtien.

## Lähteet